**Ffeithiau Allweddol a Thelerau ac Amodau i fyfyrwyr sy’n derbyn Cynigion Cyrsiau (Amser Llawn)**

**(Ceisiadau Medi 2021 am gyrsiau Breiniol Prifysgol De Cymru)** – Diweddarwyd ym mis Mawrth 2021.

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a waned i chi gan Goleg Gŵyr Abertawe. Gwnewch yn siŵr eich bod wedi darllen a deall y wybodaeth bwysig ganlynol:

**Costau:**

**Ffioedd Dysgu a Benthyciadau Myfyrwyr**

Y Ffioedd Dysgu ar gyfer y cwrs yw **£7500**. Trwy dderbyn y cynnig hwn a chofrestru ar y cwrs, rydych yn cytuno i dalu’r ffi hon ar gyfer pob blwyddyn o’ch cwrs. Os ydych chi’n fyfyriwr yn y DU neu’r UE, gallwch wneud cais am fenthyciad ffioedd dysgu i dalu am eich ffioedd dysgu. Ar gyfer myfyrwyr sy’n hanu o Gymru, darllennwch Ganllawiau Cyllid AU Coleg Gŵyr Abertawe cyn mynd ati i wneud cais am gyllid [yma.](https://www.gcs.ac.uk/cy/student-finance-information-academic-year-2020-2021)

Mae’r trefniadau ar gyfer benthyciadau myfyrwyr yn amrywio o ranbarth i ranbarth:

Ar gyfer myfyrwyr sy’n hanu o Gymru, ewch i

[https://www.cyllidmyfyrwyrcymru.co.uk/]( https://www.cyllidmyfyrwyrcymru.co.uk/)

Ar gyfer myfyrwyr sy’n hanu o Loegr, ewch i <https://www.gov.uk/student-finance>.

Ar gyfer myfyrwyr sy’n hanu o’r Alban, ewch i <http://www.saas.gov.uk>.

Ar gyfer myfyrwyr sy’n hanu o Ogledd Iwerddon, ewch i <http://www.studentfinanceni.co.uk>.

Bydd angen ichi ddewis **Prifysgol De Cymru** pan fyddwch chi’n gwneud cais am fenthyciad myfyrwyr. Gofynnir ichi hefyd ddewis **£7500** fel ffi ddysgu, ni waeth ble rydych yn byw. Os nad ydych yn gwneud cais am ffioedd dysgu a/neu grant ffioedd dysgu, mi fyddwch yn derbyn anfoneb gan y Coleg am y ffioedd dysgu llawn. Mae bwrsari’r Coleg (gweler gwybodaeth amdano isod), yn cael ei ddyfarni gan Goleg Gŵyr Abertawe. Ni fydd y bwrsari yn lleihau eich ffioedd dysgu.

**Os Oes Angen Ichi Dynnu’n Ôl O’ch Cwrs**

Byddwch yn gymwys i gael ffioedd dysgu am bob tymor yr ydych wedi eich cofrestri gyda ni. Rhaid ichi roi gwybod i ni yn syth os ydych yn bwriadu tynnu’n ôl o’ch cwrs. Gwneir taliadau ffioedd dysgu gan Gyllid Myfyrwyr mewn tri rhandaliad: 25% yn nhymor 1; 25% yn nhymor 2 a’r 50 % sy’n weddill yn nhymor 3. Os ydych am dynnu’n ôl o’ch cwrs hanner ffordd drwy’r tymor, fe fyddwch yn atebol am ffi gyfan y tymor hwnnw. Ni fydd Cyllid Myfyrwyr yn talu unrhyw fenthyciad ffioedd ar ôl i chi dynnu’n ôl.

**Bwrsari Coleg Gŵyr Abertawe**

Mae’r Coleg yn cynnig Bwrsari ar gyfer pob blwyddyn i fyfyrwyr AU sy’n astudio rhaglen freiniol neu raglen sydd wedi’i ddilysu gan Sefydliad Addysg Uwch (Prifysgol). Gweler y meini prawf a manylion pellach [yma.](https://www.gcs.ac.uk/cy/criteria-and-process-bursary-full-time-he-courses)

**Costau Ychwanegol Cyrsiau**

Mi fydd rhai cyrsiau yn cynnwys costau ychwanegol felly mae angen ichi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

[HND – Busnes a Chyfrifeg](https://www.gcs.ac.uk/cy/he-course/hnd-mewn-busnes-a-chyfrifeg-uosw)

[BA – Astudiaethau Busnes](https://www.gcs.ac.uk/cy/he-course/ba-anrh-astudiaethau-busnes-ychwanegol-uosw)

[Gradd Sylfaen - Cyfiawnder Troseddol](https://www.gcs.ac.uk/cy/he-course/gradd-sylfaen-mewn-cyfiawnder-troseddol)

[Gradd Sylfaen – Animeiddio Gweledol a Graffeg Symudol](https://www.gcs.ac.uk/cy/full-time-he-course/gradd-sylfaen-mewn-effeithiau-gweledol-a-graffeg-mudiant)

[Gradd Sylfaen – Gwyddorau Dadansoddol a Fforensig](https://www.gcs.ac.uk/cy/he-course/gradd-sylfaen-gwyddor-ddadansoddol-a-fforensig-uosw)

[Gradd Sylfaen – Dysgu a Datblygu Addysg](https://www.gcs.ac.uk/cy/part-time-he-course/gradd-sylfaen-mewn-addysg-dysgu-a-datblygu-uosw)

[BA(Anrh) Addysg Dysgu a Datblygiad (Ychwanegol)](https://www.gcs.ac.uk/cy/part-time-course/ba-anrh-addysg-dysgu-a-datblygiad-ychwanegol-0)

[Tystysgrif Graddedig mewn Addysg (TAR)](https://www.gcs.ac.uk/cy/part-time-he-course/tystysgrif-addysg-broffesiynol-i-raddedigion-pgce-tystysgrif-broffesiynol-mewn)

[Tystysgrif Broffesiynol mewn Addysg Professional Certificate in Education (AHO)](https://www.gcs.ac.uk/cy/part-time-he-course/tystysgrif-addysg-broffesiynol-i-raddedigion-pgce-tystysgrif-broffesiynol-mewn)

**Y Cymhwyster Byddwch yn ei Astudio a’r Dyfarniad**

Prifysgol De Cymru sy’n gyfrifol am greu’r cymhwyster (PDC).

**Cyfrifoldebau’r Coleg a’r Brifysgol:**

Wrth gychwyn y cwrs, bydd gofyn ichi gofrestru gyda Choleg Gŵyr Abertawe a PDC.

**Polisïau Academaidd gan gynnwys Apeliadau, Camymddwyn a Chwynion (PDC)**

PDC sy’n gyfrifol am bob polisi academaidd. Mae’r rheoliadau ar gyfer cyrsiau a addysgir ar gael [yma](https://registry.southwales.ac.uk/academic-registry/rheoliadau-myfyrwyr/rheoliadau-ar-gyfer-cyrsiau-addysgir-cymraeg/). Mae’r gweithdrefnau cwynion ac apeliadau academaidd ar gael [yma](https://registry.southwales.ac.uk/academic-registry/rheoliadau-myfyrwyr/apeliadau-academaidd/). Ni all fyfyrwyr wneud apêl academaidd dan bolisïau Coleg Gŵr Abertawe, gan mai PDC sy’n dyfarnu’r cymhwyster ac yn gweithredu’r rheoliadau perthnasol.

**Addysgu a Chyfrifoldebau Dydd i Ddydd, gan gynnwys Cwynion ac Apeliadau Anacademaidd**

Coleg Gwyr Abertawe fydd yn gyfrifol am addysgu a’r cyfrifoldebau dydd i ddydd, ac eithrio unrhyw fodiwlau a ddarperir ar gampws PDC. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan Weithdrefn Gwyno Coleg Gŵyr Abertawe, sydd ar gael [yma](https://www.gcs.ac.uk/sites/default/files/Gweithdrefn%20Gwyno%20%28Complaints%20Procedure%29%20-%202020-2022.pdf). Os nad ydych yn fodlon gyda chanlyniad eich ymholiad, gallwch alw i ddefnyddio Polisi Cwynion Myfyrwyr PDC, sydd ar gael [yma.](https://registry.southwales.ac.uk/academic-registry/rheoliadau-myfyrwyr/cwynion-myfyrwyr/)

**Cod Ymddygiad a Gweithdrefnau Disgyblu Myfyrwyr**

Wrth ichi gofrestru gyda’r Coleg a chyda PDC, fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Gallwch gael gafael ar God Ymddygiad Coleg Gŵyr Abertawe [yma](https://www.gcs.ac.uk/sites/default/files/Cod%20Ymddygiad%20Myfyrwyr%20%28Student%20Code%20of%20Conduct%29%202019-22_1.pdf). Mae Cod Ymddygiad Myfyrwyr PDC ar gael [yma](https://registry.southwales.ac.uk/academic-registry/rheoliadau-myfyrwyr/ymddygiad-myfyrwyr/). Mae Gweithdrefn Disgyblu Myfyrwyr Coleg Gŵyr Abertawe [yma.](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202018-19.pdf)  Mae Polisi Disgyblu Myfyrwyr PDC (Camymddwyn Anacademaidd) ar gael [yma](https://registry.southwales.ac.uk/student-regulations/student-conduct/)

**Amrywiadau’r Cyrsiau:**

**Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo PDC, cyn y gellir eu cyflwyno gan Goleg Gwyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod.

**Teitl y Cwrs, Math y Cymhwyster neu Newidiadau i’r Modiwlau**

Mi fydd y Coleg yn rhoi gwybod ichi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster, ac yn y blaen. Os yw ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

**Canslo Cwrs**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai bydd yn rhaid i’r Coleg neu PDC ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall.

**Gwybodaeth Arall:**

**Graddio**

Mae mynychu unrhyw ddigwyddiadau graddio a seremonïau yn ddewisol, a ni fydd yn rhaid ichi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio PDC a Choleg Gŵyr Abertawe.

**Dyled Academaidd**

Os ydych chi’n methu â thalu ffioedd dysgu eich cwrs, gall Goleg Gŵyr Abertae neu PDC ddal eich tystysgrif yn ôl nes eu bod wedi eu talu’n llawn.